ข้อกำหนด ก.อ. เรื่อง กำหนดวิชาชีพทางกฎหมายอย่างอื่น และเงื่อนไขเกี่ยวกับการประกอบวิชาชีพ ตามมาตรา 33 (1) (ค) แห่งพระราชบัญญัติระเบียบข้าราชการฝ่ายอัยการ พ.ศ. 2521 (ฉบับที่ 4)

ข้อกำหนด ก
ข้อกำหนด ก.อ.
เรื่อง กำหนดวิชาชีพทางกฎหมายอย่างอื่น
และเงื่อนไขเกี่ยวกับการประกอบวิชาชีพ
ตามมาตรา ๓๓ (๑) (ค) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑
(ฉบับที่ ๔)[๑]
 

ตามที่
ก.อ. ได้มีข้อกำหนด ก.อ. เรื่อง กำหนดวิชาชีพทางกฎหมายอย่างอื่น และ เงื่อนไขเกี่ยวกับการประกอบวิชาชีพ
ตามมาตรา ๓๓ (๑) (ค) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ฉบับลงวันที่
๒๙ เมษายน ๒๕๔๕ ไว้แล้ว นั้น

ปรากฏว่ามีผู้ประกอบวิชาชีพทางกฎหมายอย่างอื่นซึ่งอาจเทียบได้กับวิชาชีพตามข้อกำหนด
ก.อ. ดังกล่าวเพิ่มขึ้นอีก จึงสมควรที่จะกำหนดวิชาชีพทางกฎหมายเหล่านั้นเป็นวิชาชีพทางกฎหมายอย่างอื่นตามนัยมาตรา
๓๓ (๑) (ค) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ เพิ่มเติม

อาศัยอำนาจตามความในมาตรา
๓๓ (๑) (ค) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ประกอบข้อ ๒ (๑๑)
ของข้อกำหนด ก.อ. เรื่อง กำหนดวิชาชีพทางกฎหมาย อย่างอื่นและเงื่อนไขเกี่ยวกับการประกอบวิชาชีพ
ตามมาตรา ๓๓ (๑) (ค) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ก.อ. จึงกำหนดวิชาชีพทางกฎหมายอย่างอื่นที่เกี่ยวข้องกับกฎหมาย
ที่ได้ปฏิบัติงานด้านกฎหมายในลักษณะทำนองเดียวกันหรือเทียบได้กับวิชาชีพตามข้อ ๒ (๑)
- (๑๐) ของข้อกำหนด ก.อ. ว่าด้วยการกำหนดวิชาชีพอย่างอื่น เงื่อนไขเกี่ยวกับการประกอบวิชาชีพ
ตามมาตรา ๓๓ (๑) (ค) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ไว้ดังต่อไปนี้

ข้อ ๑ เป็นพนักงานราชการของส่วนราชการ ตำแหน่งนิติกร
ซึ่งผู้บังคับบัญชารับรองว่าได้ปฏิบัติงานในหน้าที่นิติกร ตามมาตรฐานในสายงานนิติกรที่
ก.พ. กำหนด ตามแบบที่กำหนดท้ายข้อกำหนดนี้ (๑)

ข้อ ๒ เป็นพนักงานปฏิบัติการของสำนักกฎหมาย สำนักงานคณะกรรมการกิจการโทรคมนาคมแห่งชาติ
ปฏิบัติงานในหน้าที่ผู้ปฏิบัติการทางกฎหมายในสำนักกฎหมายของสำนักงานคณะกรรมการกิจการโทรคมนาคมแห่งชาติ
ซึ่งผู้บังคับบัญชารับรองว่าได้ปฏิบัติงานในหน้าที่ผู้ปฏิบัติการตามแบบที่กำหนดท้ายข้อกำหนดนี้
(๒)


ให้ไว้ ณ วันที่ ๑๗
กันยายน พ.ศ. ๒๕๕๐
พิมล รัฐปัตย์
ประธาน ก.อ.
[เอกสารแนบท้าย]

๑. (๑)
หนังสือรับรองการประเมินวิชาชีพของผู้สมัครสอบ ซึ่งเป็นพนักงานราชการ
ตำแหน่งนิติกร
๒. (๒)
หนังสือรับรองการประกอบวิชาชีพของผู้สมัครสอบ ซึ่งเป็นพนักงานของสำนักกฎหมาย
(วุฒิทางกฎหมาย) สำนักงานคณะกรรมการกิจการโทรคมนาคมแห่งชาติ ตำแหน่งพนักงานปฏิบัติการ

(ดูข้อมูลจากภาพกฎหมาย)
























ดลธี/ผู้จัดทำ
๑๐ กันยายน ๒๕๕๓

เอกฤทธิ์/ผู้ตรวจ
๑๘ พฤศจิกายน ๒๕๕๓

[๑] ราชกิจจานุเบกษา
เล่ม ๑๒๔/ตอนพิเศษ ๑๔๖ ง/หน้า ๒๙/๒๙ กันยายน ๒๕๕๐